Document ID: 32008D0553

KOMISIJAS LĒMUMS
(2008. gada 30. jūnijs),
ar ko atceļ Lēmumu 2008/377/EK par dažiem aizsargpasākumiem saistībā ar klasisko cūku mēri Slovākijā
(izziņots ar dokumenta numuru K(2008) 3223)
(Dokuments attiecas uz EEZ)
(2008/553/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (1), un jo īpaši tās 10. panta 4. punktu,
tā kā:
(1)
Slovākijā ir konstatēti klasiskā cūku mēra uzliesmojumi.
(2)
Lai pastiprinātu pasākumus, ko Slovākija veic saistībā ar Padomes 2001. gada 23. oktobra Direktīvu 2001/89/EK par Kopienas pasākumiem klasiskā cūku mēra kontrolei (2), tika pieņemts Komisijas 2008. gada 8. maija Lēmums 2008/377/EK par dažiem aizsargpasākumiem saistībā ar klasisko cūku mēri Slovākijā (3).
(3)
Slovākijas sniegtā informācija liecina, ka klasiskā cūku mēra uzliesmojumi dalībvalstīs ir apkaroti, un epidemioloģiskās izmeklēšanas rezultāti apstiprina, ka klasiskais cūku mēris nav tālāk izplatījies.
(4)
Tādēļ Lēmums 2008/377/EK ir jāatceļ.
(5)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmumu 2008/377/EK atceļ.
2. pants
Šis lēmums ir adresēts dalībvalstīm.
Briselē, 2008. gada 30. jūnijā

Labels: 0
3
8
6
18